Candidaturi comune PSD-PNL la Primăria Generală, primăriile de sectoare, dar şi CGMB şi consiliile locale de sectoare
Coaliţia de guvernare a decis luni seară candidaturi comune PSD-PNL la Primăria Generală, primăriile de sectoare dar şi CGMB şi consiliile locale de sectoare.
Astfel, decizia luată în cadrul şedinţei Coaliţiei este ca PSD ţi PNL aă aibă la alegerile din 9 iunie candidat comun la Primăria Capitalei, candidaţi comuni la sectoare, dar şi la Consiliul General al Municipiului Bucureşti şi la consiliile locale de sectoare, au declarat surse politice pentru Știrile ProTV.
Coaliţia analizează candidaţii comuni, la Capitală cel mai probabil urmând să decidă susţinerea unui independent, medicul Cătălin Cârstoiu, managerul Spitalului Universitar din Capitală.
De asemenea, sunt certe până în prezent candidaturile actualilor primari în funcţie, de la sectoarele 3, 4 şi 6, Robert Negoiţă, Daniel Băluţă şi Ciprian Ciucu, la celelalte sectoare urmând să se stabilească de asemenea candidaţi ce vor fi susţinuţi de ambele formaţiuni.
Sursa: StirilePROTV
Dată publicare:
18-03-2024 19:59